b'\n_START_ARTICLE_\nAkomoklitizmas\n_START_PARAGRAPH_\nAkomoklitizmas \xe2\x80\x93 polinkis \xc5\xa1alinti gaktos plaukus, taip pat m\xc4\x97gavimasis j\xc5\xb3 nebuvimu. Gaktos plauk\xc5\xb3 gali neb\xc5\xabti d\xc4\x97l depiliacijos (skutimo) arba d\xc4\x97l medicinini\xc5\xb3 prie\xc5\xbeas\xc4\x8di\xc5\xb3. Nors kartais tai gali b\xc5\xabti feti\xc5\xa1izmo objektas, ta\xc4\x8diau da\xc5\xbeniausiai juo nelaikomas._NEWLINE_Iki atsirandant lytinei brandai, gaktos plauk\xc5\xb3 nebuvimas n\xc4\x97ra susij\xc4\x99s su patrauklumu ir neturi su lyti\xc5\xa1kumu susijusios reik\xc5\xa1m\xc4\x97s. Nors gaktos plauk\xc5\xb3 atsiradimas vertinamas kaip antrinis lytinis po\xc5\xbeymis, ta\xc4\x8diau kai kurios moterys juos \xc5\xa1alina, \xc5\xa1itaip nor\xc4\x97damos pabr\xc4\x97\xc5\xbeti savo jaunatvi\xc5\xa1kum\xc4\x85, ypa\xc4\x8d tos, kurios \xc5\xa1alina pa\xc5\xbeast\xc5\xb3 ir koj\xc5\xb3 plaukelius. Kai kuriuos \xc5\xbemones gaktos plauk\xc5\xb3 nebuvimas labiau jaudina, be to, manoma, kad seksas tarp akomoklitik\xc5\xb3 suteikia papildom\xc5\xb3 maloni\xc5\xb3 poj\xc5\xab\xc4\x8di\xc5\xb3, kadangi yra didesnis odos s\xc4\x85lytis tarp partneri\xc5\xb3. Kai kuriems vyrams labai patinka matyti moters lytinius organus nepridengtus plauk\xc5\xb3, ypa\xc4\x8d lytines l\xc5\xabpas._NEWLINE_Gaktos plaukai \xc5\xa1alinami taip pat d\xc4\x97l higienos sumetim\xc5\xb3, priklausomai nuo apatinio trikota\xc5\xbeo (pvz., ne\xc5\xa1iojant siauru\xc4\x8dius pridengiama labai nedidel\xc4\x97 dalis intymi\xc5\xb3 viet\xc5\xb3, tod\xc4\x97l ky\xc5\xa1antys plaukai atrodo neesteti\xc5\xa1kai). Manoma, kad akomoklitizmo paplitimui tur\xc4\x97jo \xc4\xaftakos pornografija; kai kurios moterys nuskusdamos gaktos plaukus nori pabr\xc4\x97\xc5\xbeti savo dirbtin\xc4\x99 nekaltyb\xc4\x99.\n_START_SECTION_\nKult\xc5\xabra ir religija\n_START_PARAGRAPH_\nPasteb\xc4\x97ta, kad ankstyvosios kult\xc5\xabros ir civilizacijos buvo linkusios vaizduoti \xc5\xbemog\xc5\xb3 be gaktos plauk\xc5\xb3. Jau senov\xc4\x97s Egipte, Mesopotamijoje ra\xc5\xa1oma apie gaktos plauk\xc5\xb3 \xc5\xa1alinim\xc4\x85. Net ir \xc5\xa1iandien daugelis nuog\xc5\xb3 moter\xc5\xb3 statul\xc5\xb3 vaizduojamos be gaktos plauk\xc5\xb3, nors galvos plaukai visada yra. Vyr\xc5\xb3 statulos gaktos plaukus vaizduoja da\xc5\xbeniau. Musulmonai ir jud\xc4\x97jai tiki, kad asmens \xc5\xa1varai palaikyti reikia \xc5\xa1alinti visus k\xc5\xabno plaukus, \xc4\xafskaitant ir gaktos. Dar ir dabar akomoklitizmas kai kuriose ryt\xc5\xb3 kult\xc5\xabrose laikomas estetinio ir erotinio gro\xc5\xbeio i\xc5\xa1rai\xc5\xa1ka.'